kardosdrur/scandi-wiki huggingface dataset:
Álvaro González

Álvaro Rafael González Luengo (født 29. oktober 1984 i Montevideo, Uruguay) er en uruguayansk fodboldspiller, der spiller som midtbanespiller og/eller som back hos den Nacional i hjemlandet. Han har spillet for klubben siden 2010. Tidligere har han optrådt for blandt andet Defensor Sporting, Lazio og Torino i Italien, samt for argentinske Boca Juniors.

Landshold 
González står (pr. april 2018) noteret for 70 kampe og tre scoringer for Uruguays landshold, som han debuterede for i 2006.

Eksterne henvisninger 

Fodboldspillere fra Uruguay
Fodboldspillere fra Boca Juniors
Fodboldspillere fra SS Lazio
Juan Sánchez Moreno

Juan Ginés Sánchez Moreno (født 15. maj 1972 i Aldaia, Spanien) er en tidligere spansk fodboldspiller, der spillede som angriber. Han var på klubplan tilknyttet Valencia CF og Celta Vigo, og spillede også en enkelt sæson på lejebasis hos RCD Mallorca. Længst tid tilbragte han hos Valencia, som han spillede for i otte sæsoner, og blandt andet hjalp til to spanske mesterskaber, én UEFA Cup-titel, samt to andenpladser i Champions League.

Landshold 
Sánchez nåede at spille en enkelt kamp for Spaniens landshold, der faldt den 18. november 1998, da han fik de sidste tolv minutter i en venskabskamp mod Italien i Salerno.

Titler 

La Liga
 2002 og 2004 med Valencia CF

UEFA Cup
 2004 med Valencia CF

Eksterne henvisninger 
 Footballdatabase.eu spillerinfo

Fodboldspillere fra Spanien
Fodboldspillere fra Valencia CF
Fodboldspillere fra RCD Mallorca
Fodboldspillere fra Celta de Vigo
Volvo B10BLE

Volvo B10BLE er et buschassis produceret af Volvo mellem 1992 og 2002.

B10BLE afløste B10B og supplerede B10, og var forsynet med en 9,6-liters 6-cylindret turbodieselmotor med direkte indsprøjtning monteret bag bagakslen.

B10BLE blev i 2002 afløst af B12BLE og B7RLE.

Billeder

Tekniske specifikationer

Kilde

Eksterne henvisninger 

B10BLE
Baghjulstrukne biler
Biler introduceret i 1992
Biler fra 1990'erne
Biler fra 2000'erne
Biler med hækmotor
Krzysztof Warzycha

Krzysztof Ireneusz Warzycha (født 17. november 1964 i Katowice, Polen) er en tidligere polsk fodboldspiller, der spillede som angriber. Han var på klubplan tilknyttet Ruch Chorzow i hjemlandet samt græske Panathinaikos FC. For sidstnævnte er han med intet mindre end 273 mål i 390 kampe den mest scorende spiller i klubbens historie.

Med Panathinaikos var Warzycha med til at vinde fem græske mesterskaber og fem græske pokalturneringer. Tre gange blev han græsk ligatopscorer.

Landshold 
Warzycha nåede at spille 50 kampe og score ni mål for Polens landshold, som han debuterede for i 1988. Hans sidste kamp faldt i april 1997.

Titler 

Græske mesterskab
 1990, 1991, 1995, 1996 og 2004 med Panathinaikos FC

Græske pokalturnering
 1991, 1993, 1994, 1995 og 2004 med Panathinaikos FC

Referencer

Eksterne henvisninger 

 Krzysztof Warzycha på 90minut.pl 
 Footballdatabase.eu spillerinfo
 National Football Teams.com spillerinfo

Fodboldtrænere fra Polen
Fodboldspillere fra Polen
Fodboldspillere fra Ruch Chorzów
Fodboldspillere fra Panathinaikos
Into the Unknown (Mercyful Fate-album)

Into the Unknown er det femte studiealbum af det danske heavy/"First wave" black metal-band Mercyful Fate. Det blev udgivet i 1996.

Spor 
 "Lucifer" – 01:29
 "The Uninvited Guest" – 04:14
 "The Ghost of Change" – 05:41
 "Listen to the Bell" – 03:57
 "Fifteen Men (And a Bottle of Rum)" – 05:05
 "Into the Unknown" – 06:34
 "Under the Spell" – 04:42
 "Deadtime" – 03:15
 "Holy Water" – 04:32
 "Kutulu (The Mad Arab Part Two)" – 05:17

Bonusnummer på japansk udgave
 "The Ripper (Judas Priest cover)" – 2:57

Bonusnummer på remaster fra 1997
 "Curse Of The Pharaohs (live)" (oprindeligt fra ep'en The Bell Witch) – 04:24

Eksterne henvisninger 
 

Mercyful Fate-album
Album fra 1996
Into the Unknown

Into the Unknown kan henvise til:

 Into the Unknown (Bad Religion-album), et album af Bad Religion
 Into the Unknown (Mercyful Fate-album), et album af Mercyful Fate
International Harvester

International Harvester var et amerikansk selskab som producerede redskaber for landbrug og skovbrug og et udvalg af biler.

International blev dannet den 12. august 1902 da McCormick Harvesting Company blev sammensluttet med firmaerne Deering Harvester Company, Plano Harvester Co., Milwaukee Harvester Co. og Warder og Bushnell & Glessner Cofirer til en stor koncern med 25.000 ansatte. Grundlæggeren af McCHC var Cyrus Hall McCormick (1809-1884), opfinderen af den mekaniske slåmaskine.

Selv om IH startede med at producere landbrugsmaskiner, producerede de også andre køretøjer, som f.eks. skolebusser og firehjulstrækkerere.

Hovedparten af IH blev 1985 købt op af Case Corporation, det nuværende CNH Global, som producerer entrepenør- og landbrugsredskaber og traktorer under mærket Case IH. Lastbildivisionen blev til Navistar International Corporation, siden Case beholdt IH-mærket.

International Harvester traktorer 

 IH B414 blev fra 1961 til 1966 produceret i Bradford, England

Landbrugsmaskinproducenter
Køretøjsmærker
Traktorproducenter
Traktormærker
Etableret i 1902
Ophørt i 1986
Strategisk partnerskab

Et strategisk partnerskab eller en strategisk alliance er en officiel forbindelse mellem to kommercielle virksomheder, oftest formaliseret ved en eller flere virksomhedsaftaler.

Former for partnerskab 

Et strategisk partnerskab omfatter f.eks. en virksomhed, der leverer teknik, produktion eller produktudvikling og en partner med der udvikler et specialiseret nyt produkt eller anden innovation. Typisk vil den større virksomhed levere kapital, produktion og markedsføring, mens den mindre virksomhed skal levere specialiseret teknisk eller kreativ ekspertise. 

En anden type strategisk partnerskab indgås af en leverandør med en forhandler, hvor de gensidigt deltager i reklame, marketing, branding, produktudvikling og lignende funktioner i virksomheden. Som eksempler kan en bilproducent forme strategiske partnerskaber med sine underleverandører, eller pladeselskaber med sine forhandlere.
 
Der kan være mange fordele ved at skabe strategiske partnerskaber. 
"For komplette strategier, i modsætning til individuelle projekter, der skaber optionsværdi har den betydning, at virksomheden positionerer sig, således at en bred vifte af muligheder bliver tilgængelige". 

Strategiske partnerskaber rejser spørgsmål vedrørende ejerskab, varighed og opsigelse af forholdet, teknologioverførsel, konkurrence, opdeling af overskud og omkostninger, og mange andre juridiske forretningsspørgsmål.

Strategiske partnerskaber i den offentlige sektor 

Fra oprindelsen i den private sektor har konstruktionen bredt sig til den offentlige sektor, hvor der bl.a. er indgået strategiske partnerskaber om forskningsprojekter. Lars Løkke Rasmussen tilbød på et pressemøde den 26. oktober 2010 som et led i sin ghettostrategi de danske kommuner et strategisk partnerskab i forbindelse med løsningen af problemer i særligt udsatte almene boligområder. Ifølge planen vil staten deltage i finansieringen af konkrete projekter, der kan bidrage til at løse problemer i disse områder.

Noter

Litteratur 
 Grant, Robert(2008),Contemporary strategi Analyse

Eksterne links 
 Beskrivelse af strategiske alliancer på startvaekst.dk 
 Forsknings- og innovationsstyrelsen

Erhvervsøkonomi
Virksomhedsstrategi
Oluf Nielsen

Oluf Nielsen kan henvise til flere personer:
 Oluf Nielsen (godsejer) – ejede Eskilstrup 1328-34
 Oluf Nielsen (historiker) – dansk historiker, bibliotekar og arkivar
Niels Olsen

Niels Olsen kan henvise til flere personer:
 Niels Olsen (godsejer) – ejede Eskilstrup 1362-82
 Niels Olsen (roer) (født 1948) – dansk olympisk roer
 Niels Olsen (skuespiller) (født 1960) – dansk skuespiller
 Niels Olsen (musiker) (født 1954) – dansk musiker
Landbrug & Fødevarer

Landbrug & Fødevarer er en dansk erhvervsorganisation, der varetager fælles opgaver og erhvervsmæssige interesser for landbruget, fødevare- og agroindustrien. Landbrug & Fødevarer repræsenterer den danske fødevareklynge, der er et af Danmarks største erhverv med en årlig eksport på over 163 milliarder, hvilket svarer til omkring en fjerdedel af Danmarks samlede vareeksport. Samlet set beskæftiger fødevareklyngen 188.000 personer.

Landbrug & Fødevarer har hovedsæde på Axelborg i København. Organisationen ledes af en bestyrelse med landmand Søren Søndergaard som formand, mens den tidligere internationale diplomat og ambassadør Merete Juhl siden 1. august 2022 har været administrerende direktør for organisationen.

Medlemmer 
Landbrug & Fødevarer er den eneste erhvervsorganisation, hvis medlemmer repræsenterer hele værdikæden fra jord til bord. De lokale landbo-, fælles- og familielandbrugsforeninger repræsenterer ca. 22.000 medlemmer på landsplan. Medlemmerne i de lokale og regionale foreninger er fundamentet for Primærsiden i Landbrug & Fødevarer. Organisationen har også 300 virksomhedsmedlemmer, der både repræsenterer egentlige fødevarevirksomheder og virksomheder med tilknytning til erhvervet.

Virksomhedsmedlemmerne omfatter bl.a. mejerier, slagterier, grovvarevirksomheder, forædlings- og forarbejdningsvirksomheder, handelsvirksomheder, fabrikanter af landbrugsmaskiner, staldinventar mv., fabrikanter af maskiner til fødevareerhvervet, producenter af ingredienser og hjælpestoffer, forsknings- og rådgivningsvirksomheder, pengeinstitutter og forsikringsselskaber.

Historie 
Landbrug & Fødevarer blev dannet d. 3. juni 2009 ved en fusion af Landbrugsraadet, Danske Slagterier, Dansk Svineproduktion, Dansk Landbrug med Landbrugsmedierne og Dansk Landbrugsrådgivning, samt væsentlige dele af Mejeriforeningens aktiviteter.

Den første formand var Michael Brockenhuus-Schack (2009-2011), efterfulgt af Niels Jørgen Pedersen (2011-2012) og dernæst Martin Merrild (2012-2020). Siden 2020 har Søren Søndergaard været formand for Landbrug & Fødevarer.

Den administrerende direktør var til oktober 2018 Karen Hækkerup. Fra november 2018 til oktober 2021 var Anne Lawaetz Arhnung administrerende direktør. Flemming Nør-Pedersen blev udnævnt til konstitueret adm. direktør i oktober 2021. En position, som han varetog frem til august 2022.

Referencer 

Etableret i 2009
Fødevarer
Grant Imahara

Grant Masaru Imahara, (født 23. oktober 1970 i Californien, død 13. juli 2020) var uddannet elektroingeniør ved University of Southern California, men var bedre kendt som medvirkende i TV-serien Mythbusters og i BattleBots.

Imahara arbejdede også med specialeffekter i filmene The Lost World: Jurassic Park, Star Wars Episode I: Den usynlige fjende, Galaxy Quest, A. I. - kunstig intelligens, Star Wars Episode II: Klonernes angreb, Terminator 3: Rise of the Machines, The Matrix Reloaded, The Matrix Revolutions, Van Helsing og Star Wars Episode III: Sith-fyrsternes hævn.

Eksterne henvisninger 

 

Personer fra Californien
Ingeniører fra USA
Elektroingeniører
Marianne Schleiss

Marianne Schleiss (25. februar 1930 i København – 12. august 2005) var en dansk skuespillerinde. Hun blev student i 1949 og blev valgt til "Frøken København" i 1950. Hun blev benyttet meget som fotomodel, mens hun arbejdede som lægesekretær. En uddannelse som skuespiller opnåede hun aldrig, men fik alligevel nogen roller i diverse spillefilm, herunder Mod og mandshjerte (1955) og Far til fire på Bornholm (1959).

Eksterne henvisninger 
 

Skuespillere fra Danmark
Personer fra København
Frédéric Déhu

Frédéric Déhu (født 24. oktober 1972 i Villeparisis, Frankrig) er en tidligere fransk fodboldspiller, der spillede som midterforsvarer. Han var på klubplan tilknyttet de franske hold RC Lens, Paris Saint-Germain og Olympique Marseille, og havde desuden kortere ophold i Spanien hos henholdsvis FC Barcelona og Levante UD. Med Lens var han i 1998 med til at vinde det franske mesterskab, ligesom han med Paris Saint-Germain i 2004 vandt pokalturneringen Coupe de France.

Landshold 
Déhu nåede gennem sin karriere at spille fem kampe for Frankrigs landshold, som han debuterede for den 19. august 1998 i en venskabskamp mod Østrig. Han blev efterfølgende udtaget af landstræner Michel Platini til EM i 1992 i Sverige.

Titler 
Ligue 1
 1998 med RC Lens

Coupe de France
 2004 med Paris SG

Coupe de la Ligue
 1999 med RC Lens

Eksterne henvisninger 
 Footballdatabase.eu Spillerinfo 
 Natinal-football-teams.com spillerinfo 

Fodboldspillere fra Frankrig
Fodboldspillere fra RC Lens
Fodboldspillere fra FC Barcelona
Fodboldspillere fra Paris Saint-Germain
Fodboldspillere fra Olympique Marseille
Fodboldspillere fra Levante UD
Mesterholdenes Europa Cup i håndbold 1973-74 (kvinder)

Mesterholdenes Europa Cup i håndbold 1973-74 for kvinder var den 14. udgave af Mesterholdenes Europa Cup i håndbold for kvinder. Turneringen havde deltagelse af 15 klubhold, der var blevet nationale mestre sæsonen forinden, og blev afviklet som en cupturnering, hvor alle opgørene til og med semifinalerne blev afviklet over to kampe, hvor holdene mødtes både ude og hjemme. Finalen blev afviklet som én kamp på neutral bane.

Turneringen blev vundet af SC Leipzig fra Østtyskland, som i finalen i Opole besejrede Spartak Kijev fra Sovjetunionen med 12-10. Det var det østtyske holds anden sejr i turneringens historie – den første blev vundet i sæsonen 1965-66 – og holdet satte dermed en stopper for Spartak Kijevs stime på fire turneringssejre i træk.

Danmarks repræsentant i turneringen var de danske mestre fra Frederiksberg IF, som blev slået ud i ottendedelsfinalen, hvor holdet tabte til TuS Eintracht Minden fra Vesttyskland.

Resultater

1/16-finaler

Ottendedelsfinaler

Kvartfinaler

Semifinaler

Finale 

Finalen blev spillet i Opole i Polen.

Kilder / eksterne henvisninger 
 World Handball Archive – Women Handball European Champions Cup 1974

Noter 

1973-74 (kvinder)
Håndbold i 1973
Håndbold i 1974
Kvindehåndbold
Mikael Helmuth

Mikael Helmuth (født 19. december 1958) er en dansk skuespiller. Han blev uddannet fra Statens Teaterskole i 1986 og spillede i årene derefter på Fiolteatret og sidenhen på Teatret ved Sorte Hest, på Folketeatret og på Amager Scenen.

I de senere år har han været instruktør på en række teaterforestillinger og blev i 2002 udnævnt til teaterchef for Team Teatret i Herning.

I 1989 medvirkede han i filmen Dansen med Regitze i en ung udgave af sin egen far. Han har tillige haft roller i flere tv-serier, herunder Bryggeren, Landsbyen og Liberty.

Privat 
Han er søn af skuespilleren Frits Helmuth og den svenske balletdanserinde Agneta Segerskog. Han er også halvbror til Pusle Helmuth. 
Han er far til skuespilleren Kristoffer Helmuth.

Reference 
 

Skuespillere fra Danmark
Geologisk Institut

Geologisk Institut var et institut ved Det Naturvidenskabelige Fakultet, Københavns Universitet. Den 1. februar 2007 blev instituttet fusioneret med Geografisk Institut og kom til at hedde Institut for Geografi og Geologi. Institutleder inden fusionen var geolog Hans Thybo.

Eksterne henvisninger 
 Institut for Geografi og Geologi 
 Det Naturvidenskabelige Fakultet

Fodnoter 

Geologiske selskaber og institutioner
Institutter ved Københavns Universitet
Wade Barrett

Stuart "Stu" Alexander Bennett (født d. 10. august 1980) er en britisk wrestler, der er på kontrakt i World Wrestling Entertainment (WWE), hvor han optræder på RAW-brandet under ringnavnet Wade Barrett. I 2010 blev han den første vinder af WWE NXT's talentshow, og han har siden fungeret som leder af gruppen Nexus. Bennett har igennem sin karriere haft adskillige ringnavne, heriblandt Stu Bennett, Stu Sanders og Lawrence Knight.

Eksterne henvisninger 

 
 

Wrestlere fra England
Daniel Bryan

Bryan Danielson (født 22. maj 1981) er en  amerikansk wrestler, der på kontrakt i World Wrestling Entertainment (WWE), hvor han wrestler på SmackDown-brandet under ringnavnet Daniel Bryan. Han er også kendt under ringnavne The Flying Goat, The Submission Specialist og The Dazzler . I WWE har han vundet WWE Championship tre gange, WWE World Heavyweight Championship to gange, WWE United States Championship en gang og WWE Tag Team Championship en gang med Kane. Han har også wrestlet for andre wrestlingorganisationer, bl.a. Ring of Honor, hvor han har vundet ROH World Championship en gang.

Indtil 2009 wrestlede Danielson primært på indiescenen inden for wrestling, heriblandt Ring of Honor og National Wrestling Alliance (NWA). Danielson medvirkede som "rookie" i WWE's talentshow WWE NXT, selv om han tidligere havde vundet en VM-titel i Ring of Honor. I WWE blev han dog fyret lige efter den første sæson af WWE NXT, men vendte tilbage ved WWE's SummerSlam i august 2010 og har senere opnået succes ved at vinde WWE United States Championship. I 2011 vandt han en money in the bank ladder match og "cashed in" på Big Show for at vinde WWE World Heavyweight Championship. Senere dannede han Tag Teamet "Team Hell No!" med Kane, hvor de vandt WWE Tag Team Championship en gang. Da de gik fra hinanden, lykkedes det Daniel Bryan at vinde WWE Championship to gange og vinde WWE Undisputed Championship i WrestleMania 30.

Slammy Awards 

Daniel Bryan er den eneste wrestler der har vundet fem Slammy Awards på en aften i 2013. Han har også vundet tre i 2012 og to i 2010, så i alt har han vundet 10 Slammy Awards. 
 Slammy Award for Cole in You Stocking (2010) - angrebet Michael Cole i NXT 
 Slammy Award for Shocker of the Year (2010) - detbuten af The Nexus
 Slammy Award for Tweet of the Year (2012) - "Goat face is a horrible insult. My face is practically perfect in every way. In fact, from now on I demand to be called Beautiful Bryan."
 Slammy Award for Facial Hair of the Year (2012)
 Slammy Award for Upset of the Year (2012) - besejret Big Show og Mark Henry i Royal Rumble.
 Slammy Award for Couple of the Year (2013) - med Brie Bella
 Slammy Award for Catchphrase of the Year (2013) – YES! YES! YES!
 Slammy Award for Beard of the Year (2013)
 Slammy Award for Superstar of the Year (2013)
 Slammy Award for Fan Participation of the Year (2013) – YES! YES! YES!

WWE World Heavywight Champion 

I WrestleMania 30 besejret Daniel Bryan Triple H for at være med i kampen om WWE Undisputed Championship. Daniel Bryan besejret først Triple H og der efter Randy Orton og Batista for at blive verdensmester, da han lavet "the YES lock" på Batista.

VM-titler 

Daniel Bryan er en 5-dobbelt verdensmester i WWE. Han har vundet ROH World Championship en gang, WWE Championship 3 gange og World Heavyweight Championship 1 gange.

Eksterne henvisninger 

 
 

Wrestlere fra USA
Mesterholdenes Europa Cup i håndbold 1974-75 (kvinder)

Mesterholdenes Europa Cup i håndbold 1974-75 for kvinder var den 15. udgave af Mesterholdenes Europa Cup i håndbold for kvinder. Turneringen havde deltagelse af 16 klubhold, der var blevet nationale mestre sæsonen forinden, og blev afviklet som en cupturnering, hvor alle opgørene til og med semifinalerne blev afviklet over to kampe, hvor holdene mødtes både ude og hjemme. Finalen blev afviklet som én kamp.

Turneringen blev vundet af Spartak Kijev fra Sovjetunionen, som i finalen i Zagreb besejrede Lokomotiva Zagreb fra Jugoslavien med 14-10. Det var det sovjetiske holds femte titel i turneringens historie – holdet havde tidligere vundet fire sæsoner i træk i sæsonerne 1969-70 til 1972-73. Lokomotiva Zagreb var til gengæld i finalen for første gang.

Danmarks repræsentant i turneringen var de danske mestre fra Frederiksberg IF, som blev slået ud i kvartfinalen, hvor holdet tabte til Lokomotiva Zagreb fra Jugoslavien.

Resultater

Ottendedelsfinaler

Kvartfinaler

Semifinaler

Finale 

Finalen blev spillet i Zagreb i Jugoslavien.

Kilder / eksterne henvisninger 
 World Handball Archive – Women Handball European Champions Cup 1975

Noter 

1974-75 (kvinder)
Håndbold i 1974
Håndbold i 1975
Kvindehåndbold
Syrianska FC

Syrianska FC er en svensk fodboldklub fra Södertälje i Sverige. Kluben spiller i 2020 i den svenske serie Division 2, der er den fjerdehøjeste svenske liga.

Klubben blev stiftet i 1977 af aramæiske indvandrere fra Syrien og Tyrkiet som "Suryoyo Sportklubb" og ændrede i 1986 navn til Syrianska SK og i 2002 til det nuværende Syrianska FC. Syrianska FC kæmpede sig op igennem Sveriges ligasystem og nåede i 2011 at spille en enkelt sæson i den bedste svenske liga, Allsvenskan.

Eftersom det aramæiske folk ikke har et officielt landshold, anses Syrianska som et uofficielt landshold for folkegruppen, der har sit udspring i Tyrkiet, Irak, Syrien og Libanon og som i dag er spredt over hele Verden. Klubben har som følge heraf en fanbase over hele verden. Klubbens oprykning til Allsvenskan blev en mediesensation i svenske medier og oprykningen blev også nævnt i udenlandkse medier.

Sæsonen 2019 blev afsluttet med nedrykning fra Superettan, hvor klubben blev sidst. Før starten af 2020 sæsonen meddelte Svenska Fotbollsförbundet af klubben blev tvansnedrykket yderligere en række til Division 2, da klubben ikke havde betalt arbejdsgiverafgifter relateret til flere af klubbens spillere.

Louay Chanko spillede som ung for klubben.

Referencer 

Etableret i 1977
Fodboldklubber i Sverige
Södertälje
Fanejede fodboldklubber
Pragtperleskægfugl

Pragtperleskægfugl (Trachyphonus erythrocephalus) er en fugleart, som lever i Østafrika. Den hører til spættefugl-familien afrikanske skægfugle (Lybiidae). Artens hanner har tydelig sort (hvidplettet), rød og gul fjerdragt, mens hunner og ungfugle er lignende men knapt så farvestrålende. Arten lever i bjergrigt terræn og den yngler i redegange, som den også benytter som overnatningssted. Den er både kød- og planteædende (omnivor) og lever af frø, frugter og hvirvelløse dyr.

Beskrivelse 
Voksne hanner af pragtperleskægfugl har en særegen fjerdragt, der er hvidplettet med sorte, røde og gule farver. Den har sort forhoved og en lille top øverst på hovedet som en krone. Baghovedet er orange og rødt med sorte pletter. Halsens sider er røde, som gradvis går over i gult. Ryggen er overvejende sort med hvide pletter. Halen er foroven sortbrun og har op til otte flødefarvede pletter, som danner tværstriber, mens undersiden er gul med sorte tværstriber. Kinderne og halsens forside er gule, og der er en sort plet midt på halsens forside, der er omgivet af områder i mere orange toner. Brystet er orange til rød-orange og bliver mere gult ud mod siderne, og har et mørkt bånd med hvide pletter tværs over det. Det nedre bryst og maven er gul. Vingerne er sorte med brune vingefjer. Alle fjer på vingerne har hvide pletter, som giver et plettet eller stribet indtryk. Det lange næb er typisk rødligt. Huden omkring øjnene er mørkegrå eller sort, mens øjnene selv kan være gulbrune, mørkebrune, rødbrune eller en nuance imellem disse. Ben og fødder er blågrå.

Hunnen ligner hannen, men er i almindelighed mere afdæmpet med mindre røde og orange og mere gule og hvide farver. Specifikt mangler hunnerne den sorte plet på halsen og også kronen foroven på hovedet. Ungfugle er også afdæmpede med mindre rødt og orange som hunnerne. Pletterne på ryggen er knapt så hvide, og de sorte farver er mere brunlige. Øjnene er typisk grå.

Levesteder 

Arten undgår både åbent terræn og områder med tæt træbevoksning og foretrækker i stedet mere uvejsomt terræn som flodsenge eller klinter, men også termitboer er et tilholdssted. Den bygger rede i tunneller, hvor den også opholder sig om natten, og den æder på eller tæt ved jorden. Den er altædende og ernærer sig af frø, frugter og insekter. Hvor der ikke drives jagt på dem, er de forholdsvis tamme, men deres fjer benyttes som pynt af visse stammer, som f.eks. masaierne.

Udbredelse 
Underarten Trachyphonus erythrocephalus erythrocephalus findes fra det centrale Kenya til det nordøstlige Tanzania. Trachyphonus erythrocephalus versicolor findes i det sydøstlige  Sudan, nordøstlige Uganda, sydvestlige Etiopien og nordlige Kenya. Underarten Trachyphonus erythrocephalus shelleyi findes i Somalia og det østlige Etiopien.

Kilder

Eksterne henvisninger 

Fugle fra Afrikas Horn
Fugle fra Østafrika
Spættefugle
Magleby (Slagelse Kommune)

Magleby ligger på Sydvestsjælland ca. 4 kilometer sydøst for Skælskør og er en typisk landsby med kirken som centrum.

Det var i denne by at Frederikssund-arkitekten Børge Nagel voksede op.

Se også
 Magleby Sogn

Lokaliteter i Slagelse Kommune